Burkina Faso ir Lietuvos santykiai

Burkina Faso ir Lietuvos santykiai – dvišaliai tarptautiniai santykiai tarp Burkina Faso ir Lietuvos.

Diplomatiniai santykiai tarp Lietuvos ir Burkina Faso užmegzti tik 1998 m. rugsėjo 23 d., nors Burkina Fasas Lietuvos nepriklausomybę pripažino 1992 m. sausio 16 d.

Abi šalys yra Jungtinių Tautų, kitų tarptautinių organizacijų narės. Taip pat vykdomas daugiašalis bendradarbiavimas per ES, kurios narė yra Lietuva.Briuselyje vyks Rytų partnerystės dešimtmečiui skirti susitikimai (Lietuvos Respublikos užsienio reikalų ministerija)  Burkina Fasas yra Lietuvai akreditavęs ambasadorę (reziduoja Vokietijoje). Lietuva Burkina Fasui akreditavusi ambasadoriaus nėra, tačiau Uagadugu veikia Lietuvos garbės konsulatas.

2022 m. pradžioje Lietuvoje negyveno Burkina Faso piliečių, nors 2017–2021 m. laikotarpiu prieglobsčio prašymus buvo pateikę du Burkina Faso piliečiai.Migracijos metraštis 2021 , Migracijos departamentas prie VRM

 Santykių istorija 

 Pirmieji kontaktai 

Burkina Fasas nepriklausoma valstybe tapo 1960 m. Yra duomenų, kad SSRS įvykdytos Lietuvos okupacijos metais Burkina Fasas palaikė ryšius su Lietuvos diplomatinėmis atstovybėmis.Kraujelis, R., 199 p.

 Santykiai po 1991 m. 
1992 m. sausio 16 d. Burkina Fasas pripažino Lietuvos nepriklausomybę. Dvišaliai diplomatiniai santykiai užmegzti 1998 m.

2009 m. Burkina Fasas Lietuvai akreditavo ambasadorę, reziduojančią Kopenhagoje, Danijoje.

2013 m. Burkina Fase atidarytas Lietuvos Respublikos garbės konsulatas. Garbės konsulu paskirtas Dudu Dumbia.Lietuvos užsienio reikalų viceministras susitiko su Burkina Faso ambasadoriumi (Lietuvos Respublikos užsienio reikalų ministerija) 

2022 m. duomenimis, viceministrų ar aukštesnio lygio susitikimų tarp šalių įvykę nėra.

 Švietimo, mokslo ir technologiniai mainai ir kultūrinis bendradarbiavimas 
2004 m. lapkričio 26-27 d. Lietuvos užsienio reikalų ministerijos sekretoriaus Daliaus Čekuolio vadovaujama delegacija dalyvavo X-ojoje Frankofonijos šalių valstybių ir vyriausybių vadovų konferencijoje, vykusioje Burkina Faso sostinėje Uagadugu.URM sekretorius dalyvaus Frankofonijos šalių vadovų konferencijoje (Lietuvos Respublikos užsienio reikalų ministerija)

 Ekonominiai santykiai 
2006 m. kovo 22 d. Lietuvos žemės ūkio ministerijoje lankėsi Burkina Faso ambasadorė Ž. E. Selin M. Joda (tuo metu Burkina Fasas Lietuvai savo atstovo akreditavęs dar nebuvo), su ja aptarti prekybos ir dvišalio bendradarbiavimo stiprinimo klausimai.Burkina Faso nori suaktyvinti dvišalį bendradarbiavimą (Lietuvos Respublikos užsienio reikalų ministerija)

Ekonominiai santykiai tarp dviejų valstybių išlieka neintensyvūs. 2018 m. duomenimis, prekybos apyvarta tarp Lietuvos ir Burkina Faso siekė 468,5 tūkst. eurų.

Prekybos balanse dominuoja eksportas iš Lietuvos į Burkina Fasą.

 Eksportas sudaro 468,1 tūkst. eurų.
 Importas sudaro 0,4 tūkst. eurų.

 Metai  2016  2017  2018 Eksportas į Burkina Fasą (tūkst. eur.) 417,9  177,4  468,1 Importas iš Burkina Faso (tūkst. eur.) 2,2  3,6  0,4

 Pasiuntinių ir ambasadorių sąrašas 

 Pasiuntiniai Lietuvai 
 nuo 2009 m. – Monik Ilbudo, pirmoji Burkina Faso ambasadorė Lietuvai (rezidavo Kopenhagoje)Burkina Fasas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
 nuo 2016 m. – Simplis Onorė Gibila, antrasis (rezidavo Berlyne)Lietuvos užsienio reikalų viceministras susitiko su Burkina Faso ambasadoriumi (Lietuvos Respublikos užsienio reikalų ministerija) 

 Pasiuntiniai Burkina Fasui 
Lietuva nėra akreditavusi ambasadoriaus Burkina Fasui.

 Šaltiniai 

 Nuorodos 
 Burkina Fasas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Burkina Fasas